MT
C 207/38
Il-Ġurnal Uffiċjali tal-Unjoni Ewropea
23.5.2022
Sentenza tal-Qorti Ġenerali tat-30 ta’ Marzu 2022 – SFD vs EUIPO – Allmax Nutrition (ALLNUTRITION DESIGNED FOR MOTIVATION) (Kawża T-35/21) (1) (“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark figurattiva tal-Unjoni Ewropea ALLNUTRITION DESIGNED FOR MOTIVATION – Trade marks verbali tal-Unjoni Ewropea preċedenti ALLMAX NUTRITION – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (KE) Nru 207/2009 [li sar l-Artikolu 8(1) (b) tar-Regolament (UE) 2017/1001]”) (2022/C 207/49) Lingwa tal-kawża: l-Ingliż Partijiet Rikorrenti: SFD S.A. (Opole, il-Polonja) (rappreżentant: T. Grucelski, avukat) Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: J. Ivanauskas u V. Ruzek, aġenti) Parti oħra fil-proċedimenti quddiem il-Bord tal-Appell tal-EUIPO: Allmax Nutrition Inc. (North York, Ontario, il-Kanada)
Suġġett Rikors ippreżentat kontra d-deċiżjoni tal-Tieni Bord tal-Appell tal-EUIPO tat-28 ta’ Ottubru 2020 (Każ R 511/2020-2), dwar proċedimenti ta’ oppożizzjoni bejn Allmax Nutrition u SFD.
Dispożittiv 1) Ir-rikors huwa miċħud.
2) SFD S.A. hija kkundannata għall-ispejjeż.
(1)
ĠU C 98, 22.3.2021.
Sentenza tal-Qorti Ġenerali tat-30 ta’ Marzu 2022 – PO vs Il-Kummissjoni (Kawża T-36/21) (1) (“Servizz pubbliku – Uffiċjali – Reklutaġġ – Avviż ta’ kompetizzjoni ġenerali EPSO/AD/338/17 – Nuqqas ta’ inklużjoni fil-lista ta’ riżerva – Artikolu 21 tal-Karta tad-Drittijiet Fundamentali – Artikolu 1(d)(1) u (4) tar-Regolamenti tal-Persunal – Akkomodazzjoni raġonevoli – Prinċipju ta’ nondiskriminazzjoni bbażat fuq id-diżabbiltà – Direttiva 2000/78/KE – Obbligu ta’ motivazzjoni – Dmir ta’ premura – Responsabbiltà – Dannu materjali u morali”) (2022/C 207/50) Lingwa tal-kawża: il-Franċiż Partijiet Rikorrent: PO (rappreżentanti: L. Levi u A. Blot, avukati) Konvenut: Il-Kummissjoni Ewropea (rappreżentanti: I. Melo Sampaio u D. Milanowska, aġenti)
Suġġett Permezz tar-rikors tiegħu ppreżentat abbażi tal-Artikolu 270 TFUE, ir-rikorrent jitlob, minn naħa, l-annullament tad-deċiżjoni tal-Bord tal-Appell tad-29 ta’ April 2020, meħuda fi tmiem eżami mill-ġdid, dwar in-nuqqas ta’ inklużjoni fil-lista ta’ riżerva tal-kompetizzjoni ġenerali EPSO/AD/338/17 kif ukoll tad-deċiżjoni tal-Awtorità tal-Ħatra tal14 ta’ Ottubru 2020 dwar iċ-ċaħda tal-ilment tiegħu, u min-naħa l-oħra, il-kumpens għad-dannu li allegatament ġarrab minħabba dawn id-deċiżjonijiet.